**[Beneficiari](https://primariaclujnapoca.ro/social/ajutor-de-incalzire/%22%20%5Cl%20%22e7e08eee159517375)**

CRITERII DE ELIGIBILITATE

Potrivit Legii 226/2021 privind stabilirea măsurilor de protecție socială pentru consumatorul vulnerabil de energie, cu modificările și completările ulterioare, familiile și persoanele singure pot beneficia de ajutor pentru încălzirea locuinței pe PERIOADA SEZONULUI RECE (1 noiembrie 2025 – 31 martie 2026) și supliment pentru energie LUNAR, pe tot parcursul anului (inclusiv în perioada sezonului rece), dacă îndeplinesc următoarele criterii:

1. Au locuință de domiciliu sau reședință valabilă pe raza teritorială a comunei Tritenii de Jos
2. Venitul mediu net lunar, în luna anterioară depunerii cererii\*, este situată sub:

|  |
| --- |
| Venit mediu net lunar până la care se acordă ajutorul pentru încălzire și suplimentul pentru energie |
| Persoană singură | Familie |
| 2053 lei/persoana singură | 1386 lei/membru de familie |

Se iau în calcul toate veniturile realizate de toți membrii familiei, inlcusiv cele provenite din drepturi de asigurări sociale de stat, asigurări de șomaj, indemnizații, ajutoare cu caracter permanent, obligații legale de întreținere și alte creanțe legale.

1. Solicitantul și celelalte persoane cuprinse în cerere nu deţin cel puţin unul dintre bunurile cuprinse în Lista bunurilor ce conduc la excluderea acordării ajutorului
2. Foloseşte ca modalitate de încălzire:
	* Energie termică din sistemul centralizat;
	* Energie electrică;
	* Gaze naturale;
	* Combustibili solizi și/sau petrolieri.

La stabilirea venitului net lunar pe membru de familie şi, după caz, al persoanei singure se iau în calcul toate veniturile nete realizate de membrii acesteia în luna anterioară depunerii cererii cu EXCEPTIA următoarelor venituri :

1. sumele primite cu titlu de prestaţii sociale în baza Legii nr. 448/2006 privind protecţia şi promovarea drepturilor persoanelor cu handicap, republicată, cu modificările şi completările ulterioare;
2. alocaţia de stat pentru copii acordată în baza Legii nr. 61/1993 privind alocaţia de stat pentru copii, republicată, cu modificările ulterioare;
3. sumele acordate ca burse sau alte forme de sprijin financiar destinate exclusiv pentru susţinerea educaţiei preşcolarilor, elevilor şi studenţilor, prin programe ale Ministerului Educaţiei Naţionale şi Cercetării Ştiinţifice, altor instituţii publice şi private, inclusiv organizaţii neguvernamentale;
4. sumele primite din activitatea desfăşurată ca zilier, în condiţiile Legii nr. 52/2011 privind exercitarea unor activităţi cu caracter ocazional desfăşurate de zilieri, republicată, cu modificările şi completările ulterioare, precum şi cele obţinute în calitate de prestator casnic în baza Legii nr. 111/2022 privind reglementarea activităţii prestatorului casnic;
5. sumele primite de persoanele apte de muncă din familie ca urmare a participării la programe de formare profesională organizate în condiţiile legii, dacă acestea nu au titlu de venituri salariale;
6. sumele primite ocazional din partea unor persoane fizice ori juridice, precum şi sumele

cu titlu de ajutor de urgenţă primite de la bugetul de stat sau local.

1. stimulentul educaţional acordat potrivit prevederilor Legii nr. 248/2015 privind stimularea participării în învăţământul preşcolar a copiilor provenind din familii defavorizate, republicată, sub formă de tichet social pentru stimularea participării în învăţământul preşcolar a copiilor proveniţi din familii defavorizate;
2. sumele ocazionale acordate de la bugetul de stat sau bugetele locale cu caracter de

despăgubiri ori sprijin financiar pentru situaţii excepţionale;

1. ajutorul pentru încălzirea locuinţei şi suplimentul pentru energie acordate în baza Legii nr. 226/2021, cu modificările ulterioare;
2. indemnizaţia lunară de hrană acordată în baza Legii nr. 584/2002 privind măsurile de prevenire a răspândirii maladiei SIDA în România şi de protecţie a persoanelor infectate cu HIV sau bolnave de SIDA, cu modificările şi completările ulterioare, şi indemnizaţia lunară de hrană prevăzută de Legea nr. 302/2018 privind măsurile de control al tuberculozei;
3. sumele primite cu titlu de sprijin, asigurate din bugetul de stat sau fonduri

nerambursabile, acordate în baza legii sau în baza programelor operaţionale aprobate.